לוקאס ניל

לוקאס אדוארד ניל (באנגלית: Lucas Edward Neill) הוא כדורגלן עבר אוסטרלי, אשר נולד ב-9 במרץ 1978 בסידני, אוסטרליה.

קריירת מועדונים

ניל הצטרף למועדון הכדורגל מילוול בהעברה חופשית בנובמבר 1995.

את הופעת הבכורה שלו ערך ב-17 בפברואר 1996, נגד לוטון טאון. בשש שנותיו בקבוצה הופיע ניל במדיה 174 פעמים וכבש 13 שערים, בכל המסגרות.

בספטמבר 2001 הצטרף ניל לקבוצת בלקברן רוברס תמורת סכום של כ-900,000 ליש"ט. הופעתו הראשונה במדי בלקבורן התקיימה בספטמבר 2001 במשחק נגד סנדרלנד. את שערו הראשון במדי הקבוצה כבש בסוף אותו החודש נגד בולטון וונדררס.

יוהאן ניסקנס, עוזרו של מאמן ברצלונה פרנק רייקארד אמר עליו "יכול היה לשחק עבור כל אחת מהקבוצות הטובות בעולם". ב-30 באוגוסט דווח כי מועדון הכדורגל של ליברפול הציע לבלקברן 2 מיליון ליש"ט עבור ניל, כשבלקברן הציעה לליברפול הצעה נגדית להחליפו תמורת מגנה של ליברפול סטפן וורנוק, אך ליברפול סירבה.

בינואר 2007 סירב ניל להצעתה של ליברפול, והעדיף על פניה הצעה מקבוצת וסטהאם יונייטד, ועבר לווסטהאם יונייטד תמורת סכום משוער של כ-1.5 מיליון ליש"ט. הופעת הבכורה שלו במועדון הייתה בפברואר 2007 מול ווטפורד, ובאותו המשחק נפצע בברכו. הוא נבחר לראשונה לשמש כקפטן הקבוצה בחודש שלאחר מכן, בהפסד 4-3 לטוטנהאם הוטספר, ומונה לקפטן הקבוע של הקבוצה עם העברתו של נייג'ל ריאו-קוקר לאסטון וילה.

בסיום עונת 2008-09 דחה ניל את הצעת ווסטהאם לחתום על חוזה חדש, והפך לשחקן חופשי. ב-17 בספטמבר 2009  חתם על חוזה לעונה אחת בקבוצת אברטון. והוצג לאוהדים במחצית המשחק נגד א.א.ק. אתונה במסגרת הליגה האירופית.

ב-13 בינואר 2010 חתם על חוזה לשנה וחצי עם קבוצת גלאטסראיי מהליגה הטורקית, שם שיתף פעולה עם חברו לנבחרת אוסטרליה הארי קיואל. ניל ערך את הופעת הבכורה שלו בליגה ב-24 בינואר 2010 בניצחון הביתי 1-0 מול גזיאנטפספור.

נבחרת אוסטרליה
באוקטובר 1996 ערך ניל את הופעת הבכורה שלו בנבחרת אוסטרליה במשחק נגד ערב הסעודית בריאד והוא בן 18 ו-7 חודשים בלבד. ניל השתתף גם באולימפיאדת סידני במסגרת הנבחרת עד גיל 23, ופתח בהרכב בכל ארבעת משחקיה של אוסטרליה במסגרת מונדיאל 2006.

ב-6 באוקטובר 2006 מונה לקפטן הנבחרת, ולמחרת שיחק את משחקו הראשון כקפטן בתיקו 1-1 נגד פרגוואי בבריזביין, ובעקבות אי זימונו לסגל הנבחרת במונדיאל 2014 פרש מהנבחרת.

קישורים חיצוניים

 האתר הרשמי של השחקן.

הערות שוליים

כדורגלנים אוסטרלים
בלמי כדורגל אוסטרלים
סידני: כדורגלנים
כדורגלני מילוול
כדורגלני וסטהאם יונייטד
כדורגלני אברטון
כדורגלני בלקברן רוברס
כדורגלני גלאטסראיי
כדורגלני אל-ג'זירה (אבו דאבי)
כדורגלני אל-וואסל
כדורגלני סידני
כדורגלני ווטפורד
כדורגלני דונקסטר רוברס
כדורגלני נבחרת אוסטרליה
כדורגלנים באולימפיאדת סידני (2000)
כדורגלני גביע הקונפדרציות 2005
כדורגלני מונדיאל 2006
כדורגלני גביע אסיה 2007
כדורגלני מונדיאל 2010
כדורגלני גביע אסיה 2011
אוסטרלים שנולדו ב-1978